चर्च में विशेष प्रार्थना कर दीं एक दूसरे को शुभकामनाएं
क्रिसमस पर्व शुक्रवार को धूमधाम से मनाया गया। इस मौके पर नगर के रोमन कैथोलिक और आल सेंट चर्च में विशेष प्रार्थना सभाएं आयोजित की गईं। यहां बड़ी संख्या में समाजजनों सहित अन्य लोगों ने विश्व में अमन और शांति के लिए प्रभु यीशु से प्रार्थना की। इस मौके पर लोगों ने एक दूसरे को पर्व की बधाई दी।
क्रिसमस पर सुबह 9 बजे से चर्च मैदान स्थित आलसेंट चर्च और आरसी रोमन चर्च में विशेष प्रार्थना सभाओं का आयोजन किया गया। इसके बाद चर्च में मौजूद लोगों ने एक दूसरे को मेरी क्रिसमस कहते हुए प्रभु यीशु के जन्मदिन की बधाइयां दीं। आलसेंट चर्च में विश्व शांति के लिए प्रार्थना की गई। उन्होंने कहा कि प्रभु यीशु को शांति के राजकुमार के नाम से जाना जाता है। प्रभु ने हमेशा शांति पर चलने के लिए प्रेरित किया है। इस दौरान चर्च में क्रिसमस ट्री बनाया गया था।
एक-दूसरे को दी बधाइयां
क्रिसमस के मौके पर गुरुवार को रात 10.30 बजे से देर रात 2 बजे तक कार्यक्रम आयोजित किए गए। रात 12 बजे प्रभु यीशु के जन्म होने पर सामाजिक लोगों ने केक काटकर एक-दूसरे को बधाइयां दीं। फादर अजय एक्का ने बताया कि यह त्यौहार इसाई समाज का सबसे बड़ा पर्व होता है।
रोशनी से जगमगाया परिसर
क्रिसमस के उपलक्ष्य में गुरुवार शाम से ही पूरा चर्च परिसर रोशनी से जगमगा उठा। समाजजनों द्वारा यहां विशेष साज-सज्जा की गई। इसके साथ ही प्रभु यीशु के जन्म को लेकर समाजजनों ने मनोहारी झांकी भी सजाई थी।
मेरी क्रिसमस
शुक्रवार को जंगली अहाता स्थित चर्च में क्रिसमस पर हुई विशेष प्रार्थना ।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva